stanford-oval/wikipedia huggingface dataset:
แคนซัสซิตีชีฟส์
ประวัติ

เริ่มต้นในปี พ.ศ. 2503 (ค.ศ. 1960) ลามาร์ ฮันต์เศรษฐีจากเมืองดัลลัสได้ก่อตั้งทีมดัลลัสเท็กซานส์ (ชื่อเดิมของแคนซัสซิตีชีฟส์) ที่เมืองเกิดของตนเองในเมืองดัลลัส รัฐเท็กซัส โดยเล่นภายในการแข่งขันของเอเอฟแอล และได้ใช้สนามค็อตตอนโบวล์ร่วมกับทีมดัลลัส คาวบอย ต่อมาในปี 2506 (ค.ศ. 1963) ลามาร์ ฮันต์ ต้องการหาที่ตั้งใหม่ของทีมเพื่อขยายทีม หลังจากที่เดินทางไปทั่วสหรัฐอเมริกาจึงได้ตกลงย้ายมาที่เมืองแคนซัสซิตี โดยทางผู้ว่าการเมืองเสนอว่าจะซื้อตั๋วอย่างน้อย 3,000 ที่นั่งทุกการแข่งขัน และมากกว่านั้นชาวเมืองมากกว่า 1,000 คน พร้อมใจจะช่วยในการขายตั๋วเข้าชม และได้เปลี่ยนชื่อว่ามาเป็นแคนซัสซิตีชีฟส์ โดยใช้สนามกีฬาของเมือง (Municipal Stadium)
หลังจากที่ได้เป็นแชมป์เอเอฟซี แคนซัสซิตีชีฟส์ได้เข้าแข่งซูเปอร์โบวล์ครั้งที่ 1 กับทีมกรีนเบย์ แพ็คเกอร์ ในวันที่ 15 มกราคม 2510 (ค.ศ. 1967) ฤดูกาลต่อมาได้เป็นที่กล่าวขานหลังจากชนะทีมชิคาโก แบรส์ ด้วยคะแนนท้วมท้น 66-24 แต้ม และในซูเปอร์โบวล์ครั้งที่ 4 ได้เป็นแชมป์ซูเปอร์โบวล์โดยชนะมินเนโซตา ไวกิงส์ 23-7 เมื่อ2513 (ค.ศ. 1970) 
ในปี 2515 (ค.ศ. 1972) สนามกีฬาแอร์โรว์เฮดได้สร้างเสร็จสมบูรณ์ แคนซัสซิตีชีฟส์ได้ย้ายมาเล่นที่สนามใหม่ แต่ในนัดเปิดสนามได้พ่ายแพ้ให้กับไมอามี ดอลฟินส์ 10-20 แต้ม ภายใต้คนดู 79,829 คน และในช่วงนี้เป็นช่วงตกต่ำของแคนซัสซิตีชีฟส์ ภายหลังจากที่ได้ โจ มอนตานา มาเป็นควอเตอร์แบ็คและมาร์คัส แอลเลนเป็นรันนิงแบ็ค ในปี 2536 (ค.ศ. 1993) ทำให้ชีฟส์กลับคืนมาอีกครั้งหนึ่งและได้เป็นแชมป์เอเอฟซีตะวันตก โดยหลังจากนั้นได้เป็นแชมป์เอเอฟซีตะวันตกอีกหลายครรั้ง โดยครั้งล่าสุดในปี 2546 แคนซัสซิตีชีฟส์ได้เป็นแชมป์เอเอซีตะวันตกเป็นครั้งที่ 8
สถิติของทีม

พ.ศ. 2545 (ค.ศ. 2002) : มอร์เทน แอนเดอร์สัน ทำสถิติเตะฟิลด์โกลด์ที่ระยะมากกว่า 50 หลา เกิน 40 ครั้ง
พ.ศ. 2545: เทรนต์ กรีน ทำสถิติขว้างลูกระยะ 99 หลาเสมอกับสถิติเก่า
21 ตุลาคม พ.ศ. 2548 (ค.ศ. 2005) : ชีฟส์เป็นทีมเดียวในเอ็นเอฟแอลที่เล่มนอกบ้านทันทีภายหลังจากลงเครื่องบิน เนื่องจากการพยากรณ์ของพายุเฮอริเคนวิลมา ทำให้การแข่งขันต้องเลื่อนจากปกติแข่งวันอาทิตย์ มาเป็นแข่งวันศุกร์ ซึ่งเป็นวันเดินทาง อย่างไรก็ตามชีฟส์ชนะดอลฟินส์ 30-20
แหล่งข้อมูลอื่น

เว็บไซต์อย่างเป็นทางการ
ประวัติของชีฟส์ เก็บถาวร 2007-02-05 ที่ เวย์แบ็กแมชชีน
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
เอ็นเอฟแอล (NFL) (ฤดูกาลปัจจุบัน)
| AFC | East | บัฟฟาโล บิลส์ | ไมอามี ดอลฟินส์ | นิวอิงแลนด์ เพทรีออตส์ | นิวยอร์ก เจ็ตส์ |  |
| AFC | North | บัลติมอร์ เรเวนส์ | ซินซินเนติ เบงกอลส์ | คลีฟแลนด์ บราวนส์ | พิตส์เบิร์ก สตีลเลอร์ส |  |
| AFC | South | ฮิวสตัน เท็กซานส์ | อินดีแอนาโพลิส โคลทส์ | แจ๊คสันวิลล์ แจกัวส์ | เทนเนสซี ไตตันส์ |  |
| AFC | West | เด็นเวอร์ บรองโกส์ | แคนซัสซิตี ชีฟส์ | โอคแลนด์ เรดเดอร์ส | ซานดีเอโก ชาร์จเจอร์ส |  |
 
| NFC | East | ดัลลัส คาวบอยส์ | นิวยอร์ก ไจแอนตส์ | ฟิลาเดลเฟีย อีเกิลส์ | วอชิงตัน เรดสกินส์ |  |
| NFC | North | ชิคาโก แบร์ส | ดีทรอยต์ ไลออนส์ | กรีนเบย์ แพคเกอร์ส | มินเนโซตา ไวกิงส์ |  |
| NFC | South | แอตแลนตา ฟัลคอนส์ | คาโรไลนา แพนเทอร์ส | นิวออลีนส์ เซนตส์ | แทมปาเบย์ บัคคาเนียส์ |  |
| NFC | West | อริโซนา คาร์ดินัลส์ | เซนต์หลุยส์ แรมส์ | ซานฟรานซิสโก โฟร์ตีไนเนอร์ส | ซีแอตเติล ซีฮอกส์ |  |
ซูเปอร์โบวล์
โลโก้ของดัลลัสเท็กซานส์
แอ็ดเวนท์ มฤตยูเทพฯ

Advent หรือ ชื่อภาษาไทย "แอ็ดเวนท์ มฤตยูเทพฯ" เป็น การ์ตูนญี่ปุ่น ที่ได้รับความนิยม วาดโดย HARAO Yumiko จัดพิมพ์โดยสำนักพิมพ์ Shogakukan และในประเทศไทยโดยสำนักพิมพ์ วิบูลย์กิจ เนื้อเรื่องออกแนว เสียดสีสังคม
เนื้อเรื่อง

มัสสึโฮะเด็กสาวที่ผู้พ่อแม่ทิ้ง เป็นเด็กที่พ่อไม่ไม่อยากให้เกิดมาดูโลกนี้ วันหนึ่งขณะเธอกำลังอยู่ระหว่างการเดินทางไปโรงเรียน เธอเห็นสิ่งประหลาดสีดำทมิฬบนท้องฟ้า แล้วก็มีสัตว์ประหลาดโพล่ออกมา บอกกับเธอว่า "ฉันจะทำให้เธอสมปรารถนา" หลังจากนั้น ก็เกิดสิ่งลึกลับรอบตัวเธอ
ตัวอย่าง

ภาพตัวอย่างจากเว็บไซต์ประเทศญี่ปุ่น เก็บถาวร 2007-03-10 ที่ เวย์แบ็กแมชชีน
โฟนอน

ในโหมดปกติ (Normal mode) ของขบวนการสั่นสะเทือนผ่านผลึก แอมพลิจูดของการเคลื่อนไหวที่ได้รับการขยายเกินกว่าปกติเพื่อความสะดวกในการดูภาพ; ในผลึกที่แท้จริง, มันเป็นระยะช่องห่างของโครงตาข่ายที่มีขนาดเล็กเกินกว่าโดยปกติอย่างมาก
ในทางฟิสิกส์ โฟนอน (phonon) คือ การกระตุ้นโดยรวมในช่วงของคาบเวลา, เป็นการจัดเรียงความยืดหยุ่นของอะตอมหรือโมเลกุลในสสารควบแน่น เช่น ของแข็งและของเหลวบางอย่าง  มักจะเรียกว่า อนุภาคเสมือน (quasiparticle) มันแสดงให้เห็นถึงสถานะถูกกระตุ้นใน การควอนไทเซชันในกลศาสตร์ควอนตัมของโหมดของการสั่นสะเทือน (mode of vibration) ของโครงสร้างที่ยืดหยุ่นของอนุภาค
ไทป์ 99

| --- | --- |

ไทพ 99
ประเทศผู้ผลิต: สาธารณรัฐประชาชนจีน
ปีที่ใช้งาน: 1998
ประเภท: รถถังประจัญบาน
เจ้าหน้าที่: 3 นาย
ยาว: 11 เมตร
กว้าง: 3.4 เมตร
สูง: 2 เมตร
หนัก: 50,793 กิโลกรัม/ 50 ต้น
ความเร็ว: 65 กิโลเมตร/ชั่วโมง
รัศมีทำการ: 450 กิโลเมตร
อาวุธหลัก: ปืนใหญ่ขนาด 125 มม./4.92 นิ้ว
อาวุธรอง: ปืนกล ขนาด 7.62 มม./ 0.3 นิ้ว และ 12.7 มม./ 0.5 นิ้ว อย่างละ 1กระบอก
เกราะหนา: -
เครื่องยนต์: ดีเซล ให้กำลัง 1,200 แรงม้า
รูปทรงของรถถัง
ไทป์ 99 หรือ ZTZ-99 หรือ WZ-123  เป็นรถถังประจัญบานรุ่นที่สามที่ใช้โดยสาธารณรัฐประชาชนจีน พัฒนามาจากไทป์ 98G เป็นรุ่นที่มีถังแบบทันสมัย แต่ต้นทุนสูงเมื่อเทียบกับการประหยัดกว่าของรุ่นไทป์ 96
แคน

แคน
แคน เป็นเครื่องดนตรีพื้นเมืองชนิดหนึ่งของประเทศลาวและภาคตะวันออกเฉียงเหนือ (อีสาน) ในประเทศไทย และถือเป็นสัญลักษณ์ประจำกลุ่มชาติพันธุ์ลาวอีกด้วย
แคนเป็นเครื่องดนตรีประจำชาติลาว ดนตรีแคนเป็นส่วนสำคัญที่ส่งเสริมความสามัคคีในครอบครัวและสังคมของชีวิตชาวลาว และได้รับการบรรจุในรายการมรดกทางวัฒนธรรมที่จับต้องไม่ได้ของยูเนสโกใน ค.ศ. 2017
เครื่องดนตรีชนิดนี้จะใช้ไม้ซางขนาดต่าง ๆ ประกอบกันเข้าเป็นตัวแคน แคนเป็นเครื่องเป่ามีลิ้นโลหะ เสียงเกิดจากลมผ่านลิ้นโลหะไปตามลำไม้ที่เป็นลูกแคน การเป่าแคนต้องใช้ทั้งเป่าลมเข้าและดูดลมออกด้วย จึงเป่ายากพอสมควรและแคนมีหลายขนาด ถือเป็นเครื่องดนตรีชนิดหนึ่งที่ให้เสียงไพเราะ เป็นเอกลักษณ์เฉพาะตัว สร้างเสียงประสานได้ในตัวเอง บ่งบอกถึงวิถีชีวิตของชาวพื้นเมืองบริเวณลุ่มแม่น้ำโขงได้เป็นอย่างดี
ใครเป็นผู้คิดประดิษฐ์เครื่องดนตรีที่เรียกว่า "แคน" เป็น คนแรก และทำไมจึงเรียกว่า "แคน" นั้น ยังไม่มีหลักฐานที่แน่นอนยืนยันได้
ประวัติ

ประวัติความเป็นมาของเครื่องดนตรีแคนนั้นยังไม่มีความชัดเจนแต่ว่าคำว่า แคน ถูกกล่าวถึงครั้งแรกตั้งแต่สมัยกรุงศรีอยุธยาตอนต้น ในวรรณคดีประเภทกาพย์ เรื่องอนิรุทธ์คำฉันท์
จำเรียงสานเสียง
ประอรประเอียง   กรกรีดเพยียทอง
เต่งติงเพลงพิณ   ปี่แคนทรลอง
สำหรับลบอง   ลเบงเฉ่งฉันท์
ประเภทของแคน

แคนมีหลายประเภทตามจำนวนลูกแคน คือ
แคนหก มีลูกแคน 6 คู่ (12 ลูก) เป็นแคนขนาดเล็กที่สุด สำหรับเด็กหรือผู้เริ่มฝึกหัดใช้เป่าเพลงง่าย ๆ เพราะเสียงไม่ครบ บางทีก็จะทำเป็นของที่ระลึกสำหรับนักท่องเที่ยว
แคนเจ็ด มีลูกแคน 7 คู่ (14 ลูก) เป็นแคนขนาดกลาง มีเสียงครบ 7 เสียง  ตามระบบสากล และมีระดับเสียงสูง ต่ำ ทั้ง 7 เสียง หรือที่เรียกว่า คู่แปด คือ โด เร มี ฟา ซอล ลา ที (คู่แปด คือทุกเสียงเช่นเสียงโด ก็จะมีทั้งเสียงโดสูง และโดต่ำ ทุกเสียงมีคู่เสียงทั้งหมด) แคน 7 ไม่มีเสียงเสพที่เป็นเสียง ซอลสูง ด้านแพซ้าย และไม่มีเสียงเสพที่เป็นเสียง ลาสูง ทางด้านแพขวา
แคนแปด ใหญ่กว่าแคนเจ็ด มีลูกแคน 8 คู่ (16 ลูก) คือ โด เร มี ฟา ซอล ลา ที โด เพิ่มคู่เสียงระดับสูงขึ้นไปให้เป็นเสียงประสานในการเล่นเพลงพื้นเมือง ได้แก่ เสียง ซอลสูง ด้านแพซ้าย และเสียงเสพที่เป็นเสียง ลาสูง ทางด้านแพขวา
แคนเก้า มีลูกแคน 9 คู่ (18 ลูก) ใหญ่ที่สุด มีเสียงต่ำที่สุด เวลาเป่าต้องใช้ลมมาก มีจำนวนคู่เสียงครบเช่นเดียวกับแคนแปด แต่ที่เพิ่มขึ้นมาอีกก็คือเพิ่มเสียงเสพประสานด้านแพซ้ายที่เป็นเสียงซอลสูงอีกหนึ่งเสียง และเพิ่มเสียงเสพประสานที่แพขวาซึ่งเป็นเสียงลาสูงอีกหนึ่งเสียง สรุปแล้วจึงมีลูกแคนทั้งหมด 9 คู่ และที่สำคัญคือเป็นแคนเสียงต่ำที่ใช้เป่าให้เป็นเสียงเบสในการเป่าแบบแคนวง แต่ในปัจจุบันวงดนตรีพื้นเมืองนิยมใช้พิณเบสหรือเบสของดนตรีสากล แคน 9 จึงไม่เป็นนิยมอีก จึงทำให้เยาวชนรุ่นหลังไม่มีโอกาสได้เห็นได้ยินการบรรเลงของแคน 9 อีกเลย
แคนสิบ เป็นแคนที่ปรับปรุงมาจากแคนแปด โดยผู้ประดิษฐ์และออกแบบ ชื่อ สำเร็จ คำโมง แต่ในระยะหลังไม่เป็นที่นิยมมากนักจึงไม่มีผู้สืบทอดผลงานนี้ไว้
แคนนอกจากบรรเลงเป็นวงแล้ว ก็ยังใช้บรรเลงประกอบการลำ (การขับร้อง) หรือใช้บรรเลงร่วมกับพิณ โปงลาง ฯลฯ
ประเภทของลิ้นแคน

ใช้ทองแดงผสมเงิน ช่างที่มีฝีมือนิยมใช้เหรียญสมัยรัชกาลที่ห้า น้ำหนักเงิน 1 บาท ผสมกับเหรียญสตางค์ แบ่งออกเป็น
ลิ้นเงิน แบ่งออกเป็น
เงินสองทองหนึ่ง มีเนื้อเงินมากที่สุดให้เสียงนุ่มละมุน มีน้ำหนักลงลึกมีมิติ ส่วนมากมีในช่างอุบลรุ่นก่อน ๆ ปัจจุบันแทบไม่มีทำแล้ว
เงินสองทองสาม มีเนื้อเงินน้อยกว่าแบบแรก ให้เสียงที่สดใสขึ้น แต่น้ำหนักเสียงลดลง
ลิ้นเงินสับทอง (สลับหรือผสม) มีทองแดง 50% ขึ้นไป มีอัตราไม่แน่นอนแล้วแต่ช่างจะคิดขึ้นมาเฉพาะตัว ให้เสียงที่ดังกังวาน ดังไกล แต่น้ำหนักเสียงเบา เป่ายาก ใช้ลมมาก การอยู่ตัวของลิ้นยากขึ้นเช่น เงินหนึ่งทองสี่ เงินหนึ่งทองหก เงินหนึ่งทองสิบ
ลิ้นทอง อาจเป็นทองแดง ทองสำริด ปลอกกระสุน ฯลฯ
ใครฆ่าพระเจ้ากรุงธน

| ใครฆ่าพระเจ้ากรุงธน   |
| --- | --- |
หนังสือรวมเรื่องสั้น ใครฆ่าพระเจ้ากรุงธน ฉบับพิมพ์ พ.ศ. 2544
ผู้ประพันธ์: หลวงวิจิตรวาทการ
ชื่อเรื่องต้นฉบับ: ใครฆ่าพระเจ้าตากสิน
ประเทศ: สยาม
ภาษา: ไทย
ชุด: บรรณารักษ์
ฉบับที่: 1
หัวเรื่อง: ประวัติศาสตร์
พิมพ์: ครุฑดำ
สำนักพิมพ์: เพลินจิตต์รายสัปดาห์, สร้างสรรค์บุ๊คส์
วันที่พิมพ์: พ.ศ. 2480
ชนิดสื่อ: ปกแข็งและปกอ่อน
หน้า: 545 หน้า
ISBN: 974-3410-77-5
OCLC: 9786163883384
รวบรวมพงศาวดาร
ใครฆ่าพระเจ้ากรุงธน เป็นเรื่องสั้นอิงประวัติศาสตร์ ที่แต่งโดยพลตรีหลวงวิจิตรวาทการ ตีพิมพ์ครั้งแรกใน "เพลินจิตต์รายสัปดาห์" โดยสำนักพิมพ์เพลินจิตต์ ชุด "วิจิตรวรรณกรรม" เมื่อ ประมาณ พ.ศ. 2480  กล่าวถึงประเด็นใหม่ทางประวัติศาสตร์ เกี่ยวกับการปลงพระชนม์สมเด็จพระเจ้าตากสิน
เรื่องย่อ

ในช่วงปลายรัชกาลกรุงธนบุรี  ว่าแท้ที่จริงสมเด็จพระเจ้าตากสินมิได้ถูกสำเร็จโทษที่ป้อมวิชัยประสิทธิ์ ปากคลองบางกอกใหญ่ เมื่อวันที่ 5 เมษายน พ.ศ. 2325 ตามหลักฐานในพระราชพงศาวดาร แต่ได้ลักลอบเสด็จออกไปประทับที่อื่น โดยได้สับเปลี่ยนตัวกับพระญาติ ชื่อนายมั่น ซึ่งมีรูปพรรณใกล้เคียงกับพระองค์ เป็นผู้ถูกสำเร็จโทษแทน  ส่วนสมเด็จพระเจ้าตากสินพระองค์จริงได้เสด็จสวรรคตหลังจากนั้นอีก 3 ปี เนื่องจากถูกลอบทำร้าย
หลวงวิจิตรวาทการ เขียนถึงที่มาของเรื่องสั้นเรื่องนี้ไว้ตอนต้นของเรื่องว่า เกิดขึ้นระหว่างที่ท่านทำงานเป็นบรรณารักษ์อยู่ที่หอสมุดแห่งชาติได้ประมาณ 6 เดือน และเกิดเหตุการณ์ลึกลับที่หอเอกสารเก่าเกี่ยวกับช่วงปลายรัชกาลของพระเจ้ากรุงธนบุรี จนทำให้ยามเฝ้าหอสมุดลาออกจากงานหลายคน ท่านตัดสินใจมานอนเฝ้าที่หอสมุดด้วยตนเองเพื่อพิสูจน์ความจริง และคืนหนึ่งท่านก็ได้แรงบันดาลใจจากสิ่งลึกลับ ให้เขียนเรื่องสั้นนี้ขึ้นด้วยลายมือของตัวเอง ตามคำบอกเล่าของสิ่งลึกลับนั้น
ใครฆ่าพระเจ้ากรุงธนรวบรวมพิมพ์เป็นหนังสือรวมเรื่องสั้น ชื่อ "รวมเรื่องสั้น ใครฆ่าพระเจ้ากรุงธน"  โดยสำนักพิมพ์สร้างสรรค์บุ๊คส์ เมื่อ พ.ศ. 2544 โดยเป็นการตีพิมพ์ครั้งที่ 6 ประกอบด้วยเรื่องสั้นอิงประวัติศาสตร์ ของหลวงวิจิตรวาทการ จำนวน 40 เรื่อง แบ่งเป็นสองเล่ม เล่มละ 20 เรื่อง ชื่อชุด "ใครฆ่าพระเจ้ากรุงธน" และ "ครุฑดำ"
ดูเพิ่ม

ผู้อยู่เหนือเงื่อนไข?
แหล่งข้อมูลอื่น

หลวงวิจิตรวาทการ, พลตรี. รวมเรื่องสั้น ใครฆ่าพระเจ้ากรุงธน. กรุงเทพฯ : สำนักพิมพ์สร้างสรรค์บุ๊คส์, พ.ศ. 2544. 545 หน้า. หน้า หน้าที่. ISBN 974-3410-77-5
โทรทัศน์สามมิติ

โทรทัศน์สามมิติ เป็นเครื่องรับโทรทัศน์ที่พัฒนาเพื่อรับชมรายการโทรทัศน์แบบสามมิติโดยผู้ชมต้องสวมแว่นตาอิเล็กทรอนิกส์ เปิดตัวครั้งแรกโดยบริษัทซัมซุง ในปี 2010 เครื่องแรกจะวางตลาดในญี่ปุ่นวันที่ 10 มิถุนายน
แอมเบอร์

แอมเบอร์ ซึ่งความหมายก็คือ อำพัน เป็นเรซินต้นไม้ฟอสซิล
แอมเบอร์ อาจหมายถึง:
ตัวละครในบันเทิงคดี > การ์ตูน

แอมเบอร์, ตัวละครจากเรื่อง โรโบคาร์โพลี หน่วยกู้ภัยผู้พิทักษ์
ตัวละครในบันเทิงคดี > เกม

แอมเบอร์, ตัวละครจากเกม เก็นชินอิมแพกต์
สถานที่ > ทวีปยุโรป

เส้นทางสายอำพัน (Amber Road), เส้นทางการค้าโบราณ
โพกะโยเก

โพะกะโยะเกะ (ญี่ปุ่น: ポカヨケ; โรมาจิ: POKAYOKE) เป็นระบบหรืออุปกรณ์ที่ถูกตั้งขึ้นเพื่อป้องกันการผิดพลาดของการทำงานในสายการผลิต ของโรงงานเป็นต้น ในเรื่องของอุปกรณ์  รากศัพท์ของคำว่า "โพะกะโยะเกะ" มาจากหมากล้อม,หมากรุกญี่ปุ่น ที่นำมาใช้เป็นคำศัพท์นี้ โดยปกติมีความหมายว่าเดินหมากพลาดโดยที่คิดไม่ถึง Poka เราจึง Yokeru มึความหมายแปลว่าหลีกเลี่ยง
ในโรงงานจะใช้คนทำงานเสียส่วนใหญ่ ซึ่งความผิดพลาดของแต่ละคนในการทำงานก็มีมากเช่นเดียวกัน แนวคิดPoka-yoke จึงเน้นการป้องกันความผิดพลาดจากการสะเพร่าของคนงาน 1คน เช่น การติดตั้งปุ่มในการบังคับเครื่องPress ให้ทำงานเมื่อกด ปุ่ม2ปุ่มที่อยู่ห่างกันพร้อมๆกัน การทำระบบให้ต้องเหยียบเบรกก่อนจึงจะสตาร์ทรถได้ เป็นต้น
ความผิดพลาดที่เกิดขึ้นก็คือของเสียเป็นต้นจะเกี่ยวเนื่องกับปัญหาเรื่องคุณภาพตามมาเสียส่วนใหญ่ หรือเมื่อความผิดพลาดที่เกิดขึ้นกลายเป็นผลิตภัณฑ์แล้วการค้นหาและการเลือกของเสียออกจากของดี ก็จะใช้เวลามากรวมถึงค่าใช้จ่ายก็จะตามมา หรือการค้นหาของไม่ดีที่เกิดขึ้นก็ยากและอาจจะหลุดลอดไปสู่ตลาดหรือลูกค้าได้ง่าย ซึ่ง ณ จุดตรงนี้ เพื่อป้องกันหรือหลีกเลี่ยงการผิดพลาดของการผลิตในขบวนการสายการผลิตไม่ให้หลุดลอดออกจากขบวนการ ในขบวนการผลิตจึงได้นำหรือติดตั้ง โพะกะโยะเกะ ในสายงานของตนเอง
ได้ถูกนับเป็นหนึ่งในระบบการผลิตแบบโตโยต้าซึ่งระบบการผลิตแบบโตโยต้านั้นมีความคิดที่เป็นพื้นฐานก็คือ "ขบวนการถัดไปก็คือลูกค้า" ของตนเอง ซึ่งจะหมายความว่าขบวนการของตนเองเมื่อทำเสร็จแล้วกล่าวคือ ไม่ส่งของที่ไม่ดีให้กับขบวนการถัดไป ดังนั้นเพื่อหลีกเลี่ยงของที่ไม่ดีเกิดขึ้นแล้ว ต้องรับประกันคุณภาพของในขบวนการตนเองด้วย
แนวคิดพื้นฐานของโพะกะโยะเกะถูกนำเสนอและนำมาใช้ในระบบการผลิตแบบโตโยต้าโดยวิศวกรชาวญี่ปุ่นชื่อ Shigeo Shingo (新郷重雄 しんごう しげお ค.ศ.1909-1990)แต่เดิมแนวคิดนี้ถูกเรียกว่า บะกะโยเกะ (ญี่ปุ่น: バカヨケ; โรมาจิ: BAKAYOKE) ซึ่งแปลตรงตัวว่า หลีกเลี่ยงความโง่ ต่อมาจึงมีการเปลี่ยนเป็น โพะกะโยะเกะ เพื่อให้ความหมายดูซอฟท์ขึ้น
เมื่อเวลาที่วงการอุตสาหกรรมญี่ปุ่นได้ก้าวสู่หรือขยายไปในต่างประเทศนั้น ในต่างประเทศก็ได้มีการค้นคว้าวงการอุตสาหกรรมญี่ปุ่นเช่นกัน และคำนี้ก็ได้ขยายวงกว้างไปสู่ต่างประเทศผลที่ได้ก็คือโพะกะโยะเกะเป็นคำที่สามารถสือสารกันได้ทั่วไปในวงการผลิต
แดนสัน ถัง

| แดนสัน ถัง |
| --- | --- |
ชื่อจีน: 唐禹哲
พินอิน: Táng Yǔzhé (จีนกลาง)
แหล่งกำเนิด: Republic of China (Taiwan)
เกิด:  (1984-09-02) 2 กันยายน ค.ศ. 1984 (40 ปี) คีลุง, ประเทศไต้หวัน
อาชีพ: นักร้อง, นักแสดง, นายแบบ
แนวเพลง: Mandopop
เครื่องดนตรี: Piano, Guitar
ค่ายเพลง: Avex Taiwan
ปีทำงาน: 2547-ปัจจุบัน
เว็บไซต์ทางการ: Avex Taiwan official homepage
ชื่ออื่น ๆ: ถัง ยฺหวี่เจ๋อ
ถัง ยฺหวี่เจ๋อ (จีน: 唐禹哲; พินอิน: Táng Yǔzhé) หรือชื่อในการแสดงว่า แดนสัน ถัง (Danson Tang) เกิดเมื่อวันที่ 2 กันยายน 1984 เริ่มเข้าวงการจากการเป็นนายแบบก่อนที่จะเป็นนักแสดง จนเข้าสู่การเป็นนักร้องหลังจากนั้น. ได้เซ็นสัญญากับบริษัท Eternity Entertainment Corporation (娛樂線股份有限公司) โดยมีบริษัท Comprise Boundless Entertainment (賢叔輯娛樂經紀) เป็นผู้จัดการ.
เขากำลังศึกษาสาขาวิชาภาษาอังกฤษที่วิทยาลัย "สิงอู่" Hsing Wu [ต้องการอ้างอิง] เขาสามารถพูดภาษาอังกฤษและภาษาจีนแมนดาริน.
วันที่ 9 กรกฎาคม 2550 แดนสันได้เซ็นสัญญากับค่ายเพลง Avex Taiwan แดนสันเดบิวท์ผลงานอัลบั้มเดี่ยว "อ้ายหว่อ" Love Me (จีน: 愛我) ในวันที่ 17 สิงหาคม 2550 ออกผลงานอัลบั้มชุดที่สอง "ดี ซิน อิน ลี่" D's New Attraction (จีน: D新引力) ในปี 2552 และ อัลบั้มชุดที่สาม "ดี (ตี้) อี เหมี่ยว" The First Second (จีน: D1秒) ในปี 2553 และได้ออกอัลบั้มรวมเพลงฮิต 15 เพลง พร้อมทั้งเพลงใหม่อีก 3 เพลง ในอัลบั้ม Towards Tomorrow's Journey (開往明天的旅行) วันที่ 26 เมษายน 2554 ในสองเวอร์ชัน คือ Guardian Edition (守護盤) และ Journey Edition (啟程盤).โดยมีเพลงโปรโมต คือ "ไค ว่าง หมิง เทียน เตอะ หลู่ สิง" "開往明天的旅行" (Towards Tomorrow's Journey).
แดนสันมีผลงานละครไต้หวัน เช่น "ปิ๊งรักสลับขั้ว" Hanazakarino Kimitachihe ในบท "รุ่นพี่หนาน หอ2" ละครเรื่อง "แกล้งจุ๊บให้รู้ว่ารัก"' 'They Kiss Again ในบท"กั้นกั้น เพื่อนนักเรียนพยาบาล" และ รับบทเป็น "เหลิ่งเลี่ย" ในละครเรื่อง "ข้าวผัดไข่" Rolling Love.
ผลงานการแสดง > ละครซีรีส์

| ปี | ชื่อเรื่องภาษาจีน | ชื่อเรื่องภาษาอังกฤษ | บทบาท |
| --- | --- | --- | --- |
| 2547 | 火線任務 | Blazing Courage | Tang Yun Sheng (唐雲生) |
| 2548 | 撞球小子 | Nine-Ball  | Ah Cao (阿草) อา เชา |
| 2548 | 終極一班 | KO One | Lei Ke Si (Lex) (雷克斯) เหลย เค่อ ซือ |
| 2549 | 幸福牌電冰箱 | Lucky Brand Refrigerator  | Bo Bo (波波) ปั๋ว ปั๋ว (พระเอก) |
| 2549 | 花樣少年少女 | Hanazakarino Kimitachihe | Liang Si Nan (梁思南) / Minami Nanba เหลียง ซื่อ หนาน (รุ่นพี่หนาน) |
| 2550 | 熱情仲夏 | Summer x Summer | Tian Guang Zhen (田光楨) เทียน กวาง เจิน |
| 2550 | 終極一家 | The X-Family | Xia Lan Xing De Yu (夏蘭荇德‧宇) / Gui Feng (鬼鳳) กุ่ย เฟิง |
| 2550 | 惡作劇2吻 | They Kiss Again | Ouyang Gan (aka Gan Gan) (歐陽幹 (aka 幹幹) ) โอว หยาง กั้น (กั้นกั้น) |
| 2551 | 翻滾吧！蛋炒飯 | Rolling Love | Leng Lie (冷冽) เหลิ่ง เลี่ย |
| 2552 | 愛戀狂潮 | --- | Li Da Zheng (李達正) หลี่ ต๋า เจิ้ง |
| 2552 | 我用音樂說愛你 | I Use Music to Say I Love You | Jiang Ming Hao (江明皓) เจียง หมิง ฮ่าว |
| 2554 | 拜金女王 | Material Queen  | 李海 หลี ห่าย |
| 2554 | 幸福的蒲公英 | Blissful Dandelion/Happy Dandelion  | Song Li Xing (宋力行) ซ่ง ลี่ สิง (พระเอก) |
| 2555 | 還來得及再愛你 | Still Have Time to Love You | (พระเอก) |
ผลงานการแสดง > ภาพยนตร์

| ปี | ชื่อเรื่องภาษาจีน | ชื่อเรื่องภาษาอังกฤษ | บทบาท |
| --- | --- | --- | --- |
| 2553 | 鎧甲勇士之帝皇俠 | Armor Hero Emperor | Zi Yang (子陽) จื่อ หยาง |
| 2555 | 午夜微博 | Midnight Microblog |  |
ผลงานเพลง > อัลบั้ม

| # | English Title | Chinese Title | Released | Label |
| --- | --- | --- | --- | --- |
| 1st | Love Me | 愛我 | 17 สิงหาคม 2550 | Avex Taiwan |
| 2nd | D's New Attraction | D新引力 | 16 มกราคม 2552 | Avex Taiwan |
| 3rd | The First Second | D1秒 | 24 กรกฎาคม 2553 | Avex Taiwan |
| 4th | Towards Tomorrow's Journey | 開往明天的旅行 | 26 เมษายน 2554 | Avex Taiwan |
ผลงานเพลง > ผลงานเพลงประกอบละคร

| ปี | ข้อมูลอัลบั้ม | เพลง |
| --- | --- | --- |
| 2550 | The X-Family Original Soundtrack  (終極一家 電視原聲帶) | "最愛還是你" Zuì Ài Hái Shì Nǐ (Still Love You the Most) - ep 1 to 30 ending theme - also released in Love Me |
| 2551 | Rolling Love  (翻滾吧！蛋炒飯) | "告訴我" Gào Su Wǒ (Tell Me) - insert song - released in D's New Attraction |
ผลงานเพลง > ผลงานมิวสิกวิดีโอ

2550 - 最愛還是你 (two versions) 、愛我、分開以後、造飛機、回馬槍 อัลบั้ม《愛我‧唐禹哲》
2552 - 情報、新歌、最溫柔的懸念、Kiss Me Now、捨不得放手 อัลบั้ม 《D新引力》
2553 - I’m Back, 灰色河堤, 放過你自己吧、 Be with You、 陪你 อัลบั้ม 《D1秒》
2554 - 開往明天的旅行 อัลบั้ม 《開往明天的旅行》
2548 - "DaDaDa" MV by Cyndi Wang (王心凌)
2548 - "紀念" MV by Vangie Tang (鄧穎芝)
2548 - "星光遊樂園" (Starlight Amusement Park) MV - Trainee Cupid by Twins
2549 - "我很想爱他" (I Really Want to Love Him) MV - Around the World with 80 Dollars by Twins
2550 - "好眼淚壞眼淚" (Good Tears Bad Tears) MV by Vivian Hsu (徐若瑄)
2552 - "戀愛絕句選" (Love Choice) MV by Huang Yali (黃雅莉)
ผลงานเพลง > ผลงานหนังสือ

4 ธันวาคม 2550 : Danson Tang Photo Novel Tang Yu Zhe Ying Zi Shu (唐禹哲影字書) - ISBN 978-986-124-976-6
April 15, 2008: Danson Tang Photo and Writing Collection (D調型男：唐禹哲寫真文字集) - ISBN 978-957-803-689-5
December 8, 2010: DisPLAY DANSON TANG (曝光唐禹哲) - ISBN 978-986-6175-12-1
March 21, 2012: In the Land of the Sacred and Love Danson Tang (在那神聖與愛的國度 唐禹哲) - ISBN 978-986-6175-65-7
ผลงานหนังสือ

4 ธันวาคม 2550 : Danson Tang Photo Novel Tang Yu Zhe Ying Zi Shu (唐禹哲影字書) - ISBN 978-986-124-976-6
April 15, 2008: Danson Tang Photo and Writing Collection (D調型男：唐禹哲寫真文字集) - ISBN 978-957-803-689-5
December 8, 2010: DisPLAY DANSON TANG (曝光唐禹哲) - ISBN 978-986-6175-12-1
March 21, 2012: In the Land of the Sacred and Love Danson Tang (在那神聖與愛的國度 唐禹哲) - ISBN 978-986-6175-65-7
แหล่งข้อมูลอื่น

(จีน) Danson Tang@Avex Taiwan official homepage
(จีน) Danson Tang discography@Avex Taiwan
(จีน) Danson Tang@Avex Taiwan Official Facebook Fanpage
(จีน) Comprise Boundless Entertainment blog
(จีน) Danson's Wretch blog
(จีน) Danson's Sina blog
(จีน) Danson's Weibo
(ไทย) Danson Tang Thailand Fansite เก็บถาวร 2013-05-28 ที่ เวย์แบ็กแมชชีน
(ไทย) Danson Tang Thailand Facebook Fanpage
โรงเรียนราชประชานุเคราะห์ ๒๖

| โรงเรียนราชประชานุเคราะห์ ๒๖ จังหวัดลำพูน Rajaprajanugroh 26 School Lamphun> ข้อมูล |
| --- | --- |
ชื่ออื่น: ร.ป.ค. ๒๖ (R.P.G. 26)
ประเภท: สังกัด มูลนิธิราชประชานุเคราะห์ ในพระบรมราชูปถัมป์ สำนักบริหารงานการศึกษาพิเศษ สำนักงานเขตพื้นที่การศึกษามัธยมศึกษา
คำขวัญ: รักศักดิ์ศรี มีคุณธรรม นำวิชาการ สืบสานงานพระราชดำริ
สถาปนา: 27 กรกฎาคม พ.ศ. 2537
สี: เหลือง - แดง
เพลง: มาร์ชราชประชานุเคราะห์26
ต้นไม้: ราชพฤกษ
เว็บไซต์: http://www.rpg26.ac.th
พระชัยมงคลราชบพิตร
โรงเรียนราชประชานุเคราห์ ๒๖ จังหวัดลำพูน ก่อกำเนิดขึ้นตามประกาศของกระทรวงศึกษาธิการ เนื่องในเนื่องในวโรกาสที่พระบาทสมเด็จพระเจ้าอยู่หัว เสด็จเถลิงถวัลยราชสมบัติได้ ๕๐ ปี โดยจัดให้เป็นโรงเรียนแบบศึกษาสงเคราะห์ รับเด็กที่ขาดโอกาสด้านการศึกษา และจากครอบครัวที่ยากไร้ทางเศรษฐกิจและสังคม เข้าเรียนโดยไม่มีค่าใช้จ่ายใด ๆ ทั้งสิ้น โรงเรียนตั้งอยู่บนถนนลำพูนลี้ในตำบลน้ำดิบ อำเภอป่าซาง จังหวัดลำพูน พระพุทธรูปประจำโรงเรียน คือ พระชัยมงคลราชบพิตร
โครงสร้างบุคลากร

ฝ่ายบริหาร
ฝ่ายประถมศึกษา
กลุ่มสาระสังคมศึกษา
กลุ่มสาระวิทยาศาสตร์
กลุ่มสาระคณิตศาสตร์
กลุ่มสาระสุขพลศึกษา/ศิลปะ
กลุ่มสาระภาษาต่างประเทศ/ภาษาไทย
กลุ่มสาระการงานอาชีพและเทคโนโลยี
กลุ่มพัฒนาผู้เรียน
ลูกจ้าง/คนงาน
รายนามผู้บริหาร

| 0 | 1 | 2 |
| --- | --- | --- |
ทำเนียบผู้อำนวยการโรงเรียนราชประชานุเคราะห์ ๒๖ จังหวัดลำพูน
| รายชื่อ | ระยะเวลาอยู่ในตำแหน่ง |  |
| 1. นายเลห์ ไทยเที่ยง | พ.ศ. 2537 - พ.ศ. 2541 |  |
| 2. นายขจร เสวี | มกราคม พ.ศ. 2542 — กันยายน พ.ศ. 2552 |  |
| 3. นายสุมนต์ มอนไข่ | กุมภาพันธ์ พ.ศ. 2553 — ธันวาคม พ.ศ. 2555 |  |
| 4. นายสุกิจ ไชยนวล | ธันวาคม  พ.ศ. 2555 — ปัจจุบัน |  |
แหล่งข้อมูลอื่น

เว็บไซต์โรงเรียนราชประชานุเคราะห์ 26 จังหวัดลำพูน เก็บถาวร 2014-12-18 ที่ เวย์แบ็กแมชชีน
แผนที่และภาพถ่ายทางอากาศของ โรงเรียนราชประชานุเคราะห์ ๒๖
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
18°24′05″N 98°49′34″E﻿ / ﻿18.4014686°N 98.8261779°E﻿ / 18.4014686; 98.8261779
เอรียา จุฑานุกาล

เอรียา จุฑานุกาล (23 พฤศจิกายน พ.ศ. 2538 — ) ชื่อเล่น เม เป็นนักกอล์ฟชาวไทย ปัจจุบันเล่นอยู่ในแอลพีจีเอ ทัวร์
ประวัติ

เอรียา เกิดที่กรุงเทพมหานคร ประเทศไทย คุณพ่อชื่อ สมบูรณ์และคุณแม่ชื่อ นฤมล มีพี่สาวชื่อ โมรียา จุฑานุกาล เป็นนักกอล์ฟเช่นเดียวกัน ทั้งสองคนมักจะเล่นกอล์ฟด้วยกันโดยพ่อแม่จะช่วยจัดการธุรกิจและกิจการทางการเงินของพวกเขา พ่อแม่เป็นเจ้าของร้านค้าที่เรียกว่า โปรกอล์ฟโรสการ์เด้ สนามกอล์ฟ ใกล้กรุงเทพฯ
เอรียา ตอนอายุได้ 9 ขวบได้เป็นตัวแทนของประเทศไทยร่วมการแข่งขันจูเนียร์เวิลด์ ที่ประเทศสหรัฐอเมริกา ผลปรากฏว่าได้ตำแหน่งรองชนะเลิศกลับมา
นอกจากนี้เรื่องราวของเอรียาและพี่สาวได้ถูกนำไปสร้างเป็นภาพยนตร์เรื่อง โปรเม อัจฉริยะ/ต้อง/สร้าง เมื่อปี พ.ศ. 2562
การแข่งขันรายการมือสมัครเล่น

2554 U.S. Girls' Junior, AJGA Rolex Girls Junior, Junior PGA
2555 Canadian Women's Amateur, AJGA Rolex Girls Junior, Junior PGA, AJGA Polo Golf Junior Classic, Women's Western Amateur
รายการที่ชนะการแข่งขันกอล์ฟอาชีพ (12) > เลดีส์ ยูโรเปี้ยน ทัวร์ (3)

| ลำดับ | วันที่ | การแข่งขัน | คะแนน | พาร์ | ระยะห่าง | รองชนะเลิศ |
| --- | --- | --- | --- | --- | --- | --- |
| 1 | 31 มีนาคม 2557 | Lalla Meryem Cup | 69-67-67-67=270 | −14 | 3 สโตรก |  Beth Allen,  Charley Hull |
| 2 | 31 กรกฎาคม 2559 | Ricoh Women's British Open | 65-69-66-72=272 | −16 | 3 สโตรก |  Mo Martin |
| 3 | 29 กรกฎาคม 2561 | Aberdeen Standard Investments Ladies Scottish Open | 67-65-73-66=271 | −13 | 1 สโตรก |  Minjee Lee |
รายการที่ชนะการแข่งขันกอล์ฟอาชีพ (12) > แอลพีจีเอทัวร์ (12)

| ลำดับ | วันที่ | การแข่งขัน | คะแนน | พาร์ | ระยะห่าง | รองชนะเลิศ | เงินรางวัลที่ได้รับ (USD) |
| --- | --- | --- | --- | --- | --- | --- | --- |
| 1 | 8 พฤษภาคม 2559 | Yokohama Tire LPGA Classic | 70-69-63-72=274 | −14 | 1 สโตรก |  Amy Yang,  Stecy Lewis  Morgan Pressel | 195,000 |
| 2 | 22 พฤษภาคม 2559 | Kingsmill Championship | 69-69-65-67=270 | -14 | 1 สโตรก |  Su Oh | 195,000 |
| 3 | 29 พฤษภาคม 2559 | LPGA Volvik Championship | 65-68-73-67=273 | -15 | 5 สโตรก |  Christina Kim | 195,000 |

| 4 | 31 กรกฎาคม 2559 | Ricoh Women's British Open | 65-69-66-72=272 | -16 | 3 สโตรก |  Mo Martin | 412,047 |
| 5 | 28 สิงหาคม 2559 | Canadian Pacific Women's Open | 68-64-67-66=265 | -23 | 4 สโตรก |  Sei Young Kim | 337,500 |
| 6 | 8 มิถุนายน 2560 | Manulife LPGA Classic | 67-70-65-69=271 | -17 |  |  | 255,000 |
| 7 | 11 พฤศจิกายน 2560 | CME Group Tour Championship | 68-71-67-67=273 | -15 |  |  | 500,000 |
| 8 | 17 พฤษภาคม 2561 | Kingsmill Championship presented by GEICO | 66-67-66=199 | -14 |  |  | 195,000 |

| 9 | 3 มิถุนายน 2561 | U.S. Women's Open | 67-70-67-73=277 | -11 | Playoff |  Kim Hyo-joo | 900,000 |
| 10 | 26 กรกฎาคม 2561 | Aberdeen Standard Investments Ladies Scottish Open | 67-65-73-66=271 | -13 |  |  | 225,000 |
| 11 | 9 พฤษภาคม 2564 | Honda LPGA Thailand | 65-69-69-63=266 | −22 | 1 สโตรก |  อาฒยา ฐิติกุล | 240,000 |
| 12 | 17 กรกฎาคม 2564 | Dow Great Lakes Bay Invitational  (ร่วมกับ  โมรียา จุฑานุกาล) | 67-59-71-59=256 | −24 | 3 สโตรก |  Cydney Clanton &  ธิฎาภา สุวัณณะปุระ | 279,500  (ต่อคน) |
รางวัลที่ได้รับ

ระดับมืออาชีพ
รางวัลผู้เล่นยอดเยี่ยมแห่งปี (Rolex Player of the Year) (2): 2559, 2561
รางวัลถ้วยโทรฟี่ (Vare Trophy): 2561
Race to CME Globe Season: 2559
Race to CME Globe Final: 2559
รางวัลผู้ทำเงินรางวัลสูงสุดของ LPGA (2): 2559 (2,550,928 USD), 2561 (2,743,949 USD)
ทีมที่ปรากฏ

ระดับมืออาชีพ
คราวน์อินเตอร์เนชั่นแนล (ตัวแทนประเทศไทย): 2557
คราวน์อินเตอร์เนชั่นแนล (ตัวแทนประเทศไทย): 2559
คราวน์อินเตอร์เนชั่นแนล (ตัวแทนประเทศไทย): 2561
เครื่องราชอิสริยาภรณ์

พ.ศ. 2560 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)